  Наталья Тетерина Глазкарысь сюресъёсты тупатон дыръя 45 миллион манетэз шыръязы. Со сярысь туннэ, 23-тӥ пӧсьтолэзе, аппаратной кенешонын Удмуртиысь премьер-министр Ярослав Семёнов ивортӥз. Глазкаръя огъя шыръям 45 миллион манет луиз: 40 – контракт пушкын, витез – торгъёс дыръя шыръям Ярослав Семёнов, Удмуртиысь кивалтэтлэн тӧроезШыръям коньдонэн ватсаса тямыс сюрес люкетъёсты но кык тротуарез тупатозы. Кызьы ивортэ Удмуртиысь Сюрес возёсъя но транспортъя министерстволэн пресс-службаез, выльдон ужъёсты быдэстозы Карл Маркс, Луночарский, Сибирской, Комсомольской, Татьяна Барамзина урамъёсын, Монтажникъёслэн пролкаязы, Короленко но Молодая Гвардия урамъёслэн азбаре пыронъёсазы. Тротуаръёсты Советской но Короленко урамъёсын тупатозы. Ярослав Семёнов асфальт вандэм бере кылем пырыез кутон сярысь нимаз вераз. Асфальтобетонной пырыен пызьналозы вань сюй сюресъёсты, кудъёсыз Глазкарын вань, озьы ик ужан дыръя сюрес урдэсъёсты юнмато Ярослав Семёнов, Удмуртиысь кивалтэтлэн тӧроезТодэ вайытом, туэ Глазкарын ваньзэ 44 объект тупатыны чаклало. Выльдэм сюресъёслэн огъя кузьдалазы — 356 сюрс квадрат метр. Со кар сюресъёслэн ӝыныез мында луэ. Тегъёс: Авто Удмуртия Глазкар сюресъёс  